**Mór Városi Önkormányzat Képviselő-testületének**

**103/2015. (IV.29.) Kt.**

**határozata**

**a Mór 795 hrsz-ú ingatlan tulajdonjoga tárgyában**

Mór Városi Önkormányzat Képviselő-testülete tulajdonosi jogkörben eljárva elismeri – a Móri Nagyközségi járási tanács vb. építési és közlekedési csoportja 812/1972 számú használatbavételi határozata alapján - Varga Márton és Varga Mártonné Mór Bányász u. 15. szám alatti lakosok, a móri 795 hrsz-ú 105 m2 területű kivett lakóház megnevezésű belterületi ingatlan vonatkozásában jóhiszemű ráépítéssel történő tulajdonjog szerzését. Az önkormányzat a telekalakítás költségeit magára vállalja

Mór Városi Önkormányzat Képviselő-testülete a ráépítéssel szerzett tulajdonjog elismeréséről szóló megállapodást a határozat mellékletét képező tartalommal jóváhagyja és felhatalmazza a polgármestert annak aláírására.

Határidő: 2015. június 31.

Felelős: polgármester (Városfejlesztési és -üzemeltetési Iroda)

Fenyves Péter Dr. Pálla József

polgármester jegyző

1. 103/2015 (IV.29.) Kt. határozat melléklete
2. **T U L A J D O N J O G E L I S M E R É S E I R Á N T I**

**MEGÁLLAPODÁS**

amely létrejött egyrészről

- **Mór Városi Önkormányzat** (székhelye: 8060 Mór, Szent István tér 6., adószáma: 15727220-2-07, Törzsszám: 727222; Statisztikai azonosító: 15727220-8411-321-07**,** képviseli: Fenyves Péter polgármester) mint tulajdonjogot elismerő (továbbiakban: **Tulajdonjogot elismerő**),

másrészről

- **Varga Márton** (szül. neve: Varga Márton, an.: ……………., szül.: …………, 19………., személyi száma: 1 ………, szig. szám: …………., adóaz. jele: ……….) és

- **Varga Mártonné** (szül. neve: ……………, an.: ……………., szül.: …………, 19………., személyi száma: 2 ………, szig. szám: …………., adóaz. jele: ……….) mindketten 8060 Mór, Bányász u. 15. szám alatti lakos, mint ráépítők (továbbiakban: **Ráépítők**)

között a mai napon, az alábbi feltételek mellett:

**1.** Az ingatlan-nyilvántartás szerint, a Tulajdonjogot elismerő kizárólagos tulajdonát képezi a **móri 795 hrsz-ú,** „lakóház” megnevezésű, 105 m2 alapterületű, belterületi ingatlan. Az ingatlant a tulajdoni lap tanúsága szerint tehermentes.

**2.** Ráépítők kijelentik, hogy

- 1970. augusztus 17.-én kelt adásvételi szerződés alapján megvásárolták a Mór 2462/4, 2462/5 és 2462/6 hrsz-ú ingatlanokat, majd a móri 2462/5 hrsz-ú ingatlanra lakóházat építettek, melyre a Móri Nagyközségi Tanács 812/1972. számú határozatával jogerős használatbavételi engedélyt kaptak.

- a móri 2462/5 hrsz-ú ingatlant, az 1970-es években elvégzett földhivatali kataszteri újfelmérés során az ingatlan új helyrajzi számot kapott (803. hrsz.).

- szintén az 1970-es években történt útlejegyzés során (Április 4. utca kialakítása) a szóbanforgó terület a Magyar Állam tulajdonába került, mely akkor még beépítetlen területre létesítettek a Ráépítők, az előzőekben leírtak alapján, hatósági engedéllyel lakóházat.

- 1982-ben az érintett utca lakóházas ingatlanjainak tulajdonosai, a lakóházak előtti állami területeket telek-kiegészítésként megvásárolhatták, melynek alapján a Ráépítők a móri 803 hrsz-ú ingatlan előtti 794/8 hrsz-ú, 205 m2 alapterületű beépítetlen ingatlant, telek-kiegészítés címén megszerezték, az 1982. augusztus 12. napján kelt adás-vételi szerződéssel, abban a hiszemben, hogy ezáltal a móri 803. hrsz-ú ingatlanon létesített lakóház is a nevükre került átvezetésre az ingatlan-nyilvántartásban.

- a Móri Körzeti Földhivatal 1996-ban a két területet összevonta az EOTR újfelmérés során, és a telekalakítás során kialakításra került a móri 795 hrsz., az 1. pontban foglalt tartalommal, azzal, hogy az ingatlan továbbra is közvagyonként, jelenleg a Tulajdonjogot elismerő tulajdonában áll, mely ingatlan-nyilvántartási állapotról a Ráépítők csak ez év elején szereztek tudomást.

**3**. A 2. pontban foglaltak előrevetítése után a Tulajdonjogot elismerő ezennel elismeri, hogy a Ráépítők az előző pontban rögzített használatbavételi engedély alapján, az 1. pontban körülírt ingatlant tartós rendeltetésű felépítménnyel (lakóházzal) jóhiszeműen, saját anyaggal, saját költségükön beépítették, így a ráépítéskor hatályos 1959. évi IV. törvény (régi Ptk.) 137. § (2) bek. alapján, az altalaj (a föld) tulajdonjogát megszerezték, tekintettel arra, hogy az épület értéke lényegesen meghaladta (meghaladja) a föld forgalmi értékét.

A jelen megállapodás aláírásakor hatályban lévő 2013. évi V. törvény (új Ptk.) 5:70. § (2) bek. első mondata ugyanezen jogkövetkezményt rendeli alkalmazni a jóhiszemű ráépítés esetén.

Tulajdonjogot elismerő kijelenti, hogy a ráépítésből eredően sem kártalanítási, sem megtérítési igényt nem támaszt a Ráépítők felé.

**4.** A Ráépítők 3. pontban foglalt tulajdonjogának elismerésére tekintettel, a Tulajdonjogot elismerő jelen megállapodás aláírásával feltétlen és visszavonhatatlan hozzájárulását adja ahhoz, hogy az 1. pontban körülírt ingatlanra a tulajdonjog **1/2-1/2-ed** arányban a Ráépítők nevére és javára, ráépítés jogcímén bejegyzésre kerüljön az ingatlan-nyilvántartásba.

**5.** Ráépítők kijelentik, hogy cselekvőképes magyar állampolgárok, szerződéskötési képességükben korlátozva nincsenek.

**6.** A tulajdonjog változással járó ingatlan-nyilvántartási költség a Ráépítőket terheli egymás közt egyenlő arányban terheli.

A Tulajdonjogot elismerő képviselője kijelenti, hogy jelen megállapodás megkötéséhez szükséges felhatalmazással […../2015. (IV…….) Kt. határozat], és képviseleti jogosultsággal rendelkezik.

**7.** Szerződő Felek a jelen megállapodás elkészítésére, ellenjegyzésére, és az ingatlan-nyilvántartási eljárásban való képviseletükre megbízást adtak **dr. Vörös Zsolt** ügyvédnek, a Székesfehérvári 6. sz. Ügyvédi Iroda (8000 Székesfehérvár, Dr. Koch L. u. 14. fszt. 2. szám) tagjának.

Felek kijelentik, hogy teljes körű ügyvédi kioktatásban részesültek a jelen jogügyletre vonatkozó szabályokról, különösen a ráépítés jogszabályi rendelkezéséről, illetve az ingatlan-nyilvántartási eljárás menetéről. Jelen szerződést ennek alapján a felek egyúttal ügyvédi tényvázlatnak is tekintik.

A megbízás nem terjed ki az ingatlan-nyilvántartási eljárás során hozott határozatok, illetve egyéb iratok postai kézbesítés útján történő átvételére.

Jelen szerződés egymással szószerint megegyező 6 (hat) példányban készült, melyet szerződő felek annak elolvasása és azonos értelmezése után, mint jogügyleti akaratukkal mindenben megegyezőt, saját kezűleg, helybenhagyólag aláírták.

Mór, 2015. április …..

…………………………………………….. …………………………………………….

**Varga Márton Varga Mártonné**

ráépítő ráépítő

……………………………………………..

**Mór Városi Önkormányzat**

képv.: Fenyves Péter polgármester

tulajdonjogot elismerő

Készítettem **és** **ellenjegyzem**:

Mór, 2015. április …..